**Vremea umbrei**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vremea umbrei

...

Umbra coboară, tăcerea cuvântă,

Vremea umbrelor e-aproape

Nu-i nimeni de umbră să scape,

Se-apropie vremea urâtă și cruntă!

...

Umbra se-ntinde peste lumea întreagă

Și nu va rămâne niciun strop de lumină,

Și clipa va sta. Va înceta să mai meargă,

Prea grea de-ntuneric și tot mai puțină!

...

Dispărea-va lumina de umbră ascunsă,

Nimic nu va mai fi să se arate vederii,

Privirea lumii va fi orbită și plânsă,

Iar lumea va sta sub tirania tăcerii!

...

Toți cei ce vorbesc vor fi deferiți

Unei justiții ce-n umbră s-ascunde,

Se aud doar șoaptele celor plătiți

Să raporteze cine vorbește și unde!

...

Umbra coboară, tăcerea cuvântă,

Vremea umbrelor e-aproape

Nu-i nimeni de umbră să scape,

Se-apropie vremea urâtă și cruntă!